Camelot
        
         (musikal)
Store norske leksikon,Kunst og estetikk,Musikk,Musikaler
Camelot er en amerikansk musikal med musikk av Frederick Loewe og libretto av Alan Jay Lerner. Musikalen er basert på romanen The Once and Future King av T. H. White, og bygd på mytene om den britanniske sagnkongen Arthur.
Urpremieren fant sted på Broadway i 1960, med Richard Burton som Arthur og Julie Andrews som Guinevere. Moss Hart regisserte og Hanya Holm koreograferte. Forestillingen vant fem Tony-priser, for beste kvinnelige og beste mannlige hovedrolle i en musikal, for beste musikalscenografi, beste kostymedesign i en musikal og for beste dirigering og musikalske ansvar. I tillegg fikk oppsetningen en Theatre World Award.Camelot inneholder blant annet sangene What Do the Simple Folk Do? og If Ever I Would Leave You.Musikalen ble filmatisert i 1967, med Richard Harris og Vanessa Redgrave, og regissert av Joshua Logan. Filmversjonen fikk Oscar-priser for scenografi, kostymedesign og musikkbearbeidelse. Les mer i Store norske leksikon musikal Frederick Loewe Alan Jay Lerner Eksterne lenker Internet Broadway Database